# Προσωπικός Υπολογιστής VAIO Fit 14E/15ESVF1432/SVF1532

## Τι πρέπει να κάνω αν η οθόνη του υπολογιστή μου δεν εμφανίζει καμία εικόνα;

- Βεβαιωθείτε ότι ο υπολογιστής VAIO είναι ενεργοποιημένος και δεν βρίσκεται σε κατάσταση εξοικονόμησης ενέργειας. Για περισσότερες πληροφορίες, ανατρέξτε στην ενότητα Χρήση της κατάστασης Αναστολής λειτουργίας.

- Βεβαιωθείτε ότι ο υπολογιστής VAIO είναι σωστά συνδεδεμένος σε πρίζα εναλλασσόμενου ρεύματος. Αν ο υπολογιστής διαθέτει ενδεικτική λυχνία λειτουργίας, βεβαιωθείτε ότι είναι αναμμένη. Για περισσότερες πληροφορίες, ανατρέξτε στην ενότητα Σύνδεση με παροχή ρεύματος.

- Η οθόνη του υπολογιστή ενδέχεται να είναι απενεργοποιημένη.

  Πατήστε οποιοδήποτε πλήκτρο στο πληκτρολόγιο.

- Ως έξοδος οθόνης μπορεί να έχει οριστεί μια εξωτερική οθόνη.

  Πατήστε τα πλήκτρα Fn+F7 αρκετές φορές για να επιλέξετε την έξοδο οθόνης που επιθυμείτε και, στη συνέχεια, πατήστε το πλήκτρο Enter. Για περισσότερες πληροφορίες, ανατρέξτε στην ενότητα Επιλογή καταστάσεων λειτουργίας οθόνης.

- Αν ο υπολογιστής VAIO λειτουργεί με ισχύ από την μπαταρία, βεβαιωθείτε ότι η μπαταρία είναι σωστά τοποθετημένη και φορτισμένη. Για περισσότερες πληροφορίες, ανατρέξτε στην ενότητα Φόρτιση της μπαταρίας.

- Αν περιμένετε για λίγο και η οθόνη του υπολογιστή παραμένει κενή, ακολουθήστε τις παρακάτω διαδικασίες:

  - Πατήστε και κρατήστε πατημένο το κουμπί(Ενέργεια) για περισσότερα από 4 ή 10 δευτερόλεπτα. Αν ο υπολογιστής VAIO διαθέτει ενδεικτική λυχνία λειτουργίας, βεβαιωθείτε ότι είναι σβησμένη, και στη συνέχεια ενεργοποιήστε τον υπολογιστή.

  - Αν δεν επιλυθεί το πρόβλημα, πατήστε και κρατήστε πατημένο το κουμπί(Ενέργεια) για περισσότερα από 4 ή 10 δευτερόλεπτα. Αν ο υπολογιστής VAIO διαθέτει ενδεικτική λυχνία λειτουργίας, βεβαιωθείτε ότι είναι σβησμένη. Αποσυνδέστε όλα τα καλώδια και τις περιφερειακές συσκευές, όπως το καλώδιο ρεύματος και τη συσκευή USB, αφαιρέστε τη μπαταρία και περιμένετε για περίπου πέντε λεπτά. Στη συνέχεια, τοποθετήστε τα πάλι στη θέση τους και ενεργοποιήστε ξανά τον υπολογιστή.

Μετάβαση στην κορυφή της σελίδας