# Προσωπικός Υπολογιστής VAIO Fit 14E/15ESVF1432/SVF1532

## Τι πρέπει να κάνω αν δεν είναι δυνατή η αναπαραγωγή ενός δίσκου ή αν παρουσιάζονται διακεκομμένα καρέ και/ή διακοπές ήχου κατά τη διάρκεια της αναπαραγωγής;

- Κλείστε όλες τις ανοιχτές εφαρμογές, εκτός από την εφαρμογή αναπαραγωγής.

- Δοκιμάστε να χρησιμοποιήσετε άλλες εφαρμογές αναπαραγωγής, όπως μία εφαρμογή αναπαραγωγής DVD.

- Για την αναπαραγωγή δίσκων DVD με CPRM (Content Protection for Recordable Media - Προστασία περιεχομένου για εγγράψιμα μέσα), πρέπει να εγκαταστήσετε ένα πακέτο CPRM για την εφαρμογή αναπαραγωγής στον υπολογιστή VAIO.

- Για τη συνεχή αναπαραγωγή μέσων Blu-ray Disc με προστασία πνευματικών δικαιωμάτων, πρέπει να ενημερώσετε το κλειδί AACS.

  Ακολουθήστε τις οδηγίες του μηνύματος που εμφανίζεται στην οθόνη του υπολογιστή για να ενημερώσετε το κλειδί AACS. Μπορείτε να το ενημερώσετε μέσω του Internet.

- Απεγκαταστήστε την εφαρμογή αναπαραγωγής ή εγγραφής που εγκαταστήσατε στον υπολογιστή VAIO αφού τον αγοράσατε.

  Για οδηγίες σχετικά με τον τρόπο απεγκατάστασης της εφαρμογής, ανατρέξτε στο αρχείο βοήθειας της εφαρμογής ή στη Βοήθεια και υποστήριξη των Windows (Άνοιγμα του στοιχείου Βοήθεια και υποστήριξη των Windows).

Μετάβαση στην κορυφή της σελίδας